***Splošno o razstavi in prijavni pogoji***

***Čas in kraj razstave***

***13. do 16. november 2025***

*Sejem Ambient in Dom plus – Gospodarsko razstavišče*

***Prijavitelji***

*Udeleženci so lahko mladi oblikovalci, arhitekti, študentje, diplomanti, samostojni ustvarjalci ali kolektivi, ki iščejo priložnost za prvo predstavitev svojih izdelkov širši in strokovni javnosti. Število prijavljenih projektov posameznega prijavitelja ni omejeno.*

***Področje oblikovanja***

*Področje je vezano na sejem Ambient in Dom plus. Izdelki ali koncepti Top idej zato lahko zajemajo vse elemente, ki so del bivalnega okolja ali širše.*

***Projektne zahteve***

*Prijavljeni projekti lahko vključujejo vse stopnje oblikovalskega procesa (idejne zasnove, idejne projekte, modele, prototipe, storitve itd.) pred redno proizvodnjo oziroma realizacijo na tržišče. Svojo idejo predstavite tako, da bo kar v najboljši meri prepričala predstavnike podjetij in obiskovalce.*

***Kriteriji za sodelovanje***

*Komisija za sprejem razstavljavcev ne bo ocenjevala vrednosti ideje. Pridržuje pa si pravico zavrnitve projektov, ki resnično ne bodo ustrezali osnovnim predstavitvenim kriterijem.*

***Razstavni pogoji***

***Gospodarsko razstavišče zagotovi:***

* *prostor za eksponate v izmeri 6 m2 (3 x 2 m), talno oblogo in napisno tablo*
* *osvetlitev in označitev posameznih razstavnih prostorov*
* *opis projekta na spletni strani*
* *komunikacijo projekta Top ideje z javnostjo*
* *prijavitelju dve stalni vstopnici in 5 poslovnih vabil za vstop*
* *poskrbi za čim večjo medijsko prepoznavnost dogodka*

*Prijavitelj se zaveže:*

* *da bo pravočasno, v času montaže, najkasneje do 12. novembra 2025 s svojim eksponatom opremil zanj namenjen prostor*
* *da bo pravočasno, najkasneje do 17. novembra 2025 odstranil svoj eksponat*
* *da pri opremi, izvedbi prostora ne bo kakorkoli posegal v dvorano*
* *da bo v času sejma skrbel za permanentno urejenost svojega prostora*
* *da bo upošteval vsa navodila dana s strani osebja GR*
* *da bo po prejetem predračunu poravnal registracijo v višini 50,00 EUR (DDV je vključen), najkasneje do 7. novembra 2025*

***Plačilo***

*Gospodarsko razstavišče d.o.o. za sodelovanje na projektu TOP IDEJE izstavi predračun za registracijo, ki znaša 50,00 EUR (DDV je vključen). Registracija vključuje sodelovanje na Top idejah, talno oblogo, napisno tablo in opis projekta na spletni strani*

*Predračun prejme prijavitelj po oddani prijavni dokumentaciji prek spleta in ga poravna do 7. novembra 2025. Po zaključku sejma Gospodarsko razstavišče d.o.o., prijavitelju izda račun.*

***Organizator razstave***

*Organizator razstave in vseh spremljajočih dogodkov je Gospodarsko razstavišče d.o.o., Ljubljana. Razstava bo del sejma Ambient in Dom plus.*